Astat blev fremstillet i [[1940]] af fysikerne [[Dale R. Corson]], [[Kenneth Ross MacKenzie]] og [[Emilio G. Segrè]] på [[University of California, Berkeley]]. Dets navn kommer af [[græsk (sprog)|græsk]] ''ἄστατος'', ''astatos'', der betyder "ustabil". Efterfølgende blev der opdaget fire naturligt forekommende isotoper af astat, skønt grundstoffet er det sjældnest forekommende på [[Jorden]]; det anslås, at [[Skorpe (geologi)|jordskorpens]] totale indhold af astat til hver en tid er langt under et gram. Hverken astat-210, den mest stabile af astats isotoper, eller den medicinsk anvendelige isotop astat-211 forekommer i naturen. De kan kun fremstilles ad kunstig vej, typisk ved bombardement af [[bismuth]]-209 med [[alfastråling|alfapartikler]].
== Noter ==
{{reflist}}
Kemi